– Personene som er pågrepet knyttes til miljøer som via sosiale medier har oppfordret til omfattende ordensforstyrrelser og voldelige handlinger under Arendalsuka, sier stabssjef i Agder politidistrikt, Morten Sjustøl i en pressemelding.

Politiet meldte om hendelsen på Twitter ved 19-tiden torsdag, hvor de samtidig opplyste at de pågrepne er mistenkte for brudd på straffelovens paragraf 182, som gjelder opptøyer.

Laster Twitter-innhold Kunne ikke laste innhold, men du kan gå til twittermeldingen.

Skal ha brukt pepperspray

Ifølge politiet skal personene som ble pågrepet ha vært i besittelse av pepperspray.

– Med pågripelsene mener politiet å ha forebygget omfattende ordensforstyrrelser mot arrangementet, sier Sjustøl.

De siktede er satt i arrest og vil bli avhørt i løpet av fredag.

Sjustøl opplyser at politiet enda befinner seg i en tidlig fase, og ikke kan gi ytterlig informasjon.

Straffelovens §182 - Opptøyer Ekspandér faktaboks Med bot eller fengsel inntil 1 år straffes den som deltar i omfattende ordensforstyrrelser med forsett om å øve eller true med vold mot person eller skadeverk på eiendom, og som ikke etterkommer pålegg fra en offentlig myndighet om å fjerne seg fra et område. Med bot eller fengsel inntil 3 år straffes den som har fremkalt eller ledet omfattende ordensforstyrrelser med forsett om å øve eller true med vold på person eller skadeverk på eiendom. Begår noen under opptøyene en straffbar handling som omfattes av forsettet, eller en straffbar handling mot en offentlig myndighet, gjelder i stedet maksimumsstraffen i dette straffebudet hvis det kan medføre en strengere straff enn bot eller fengsel inntil 3 år. Kilde: Lovdata

Filter Nyheter: Politiet er bekymret for kommunistgruppe

Ifølge nettstedet Filter Nyheter skal en av de pågrepne være leder for en kommunistisk gruppe.

Flere skal også være kjenninger av politiet.

Etter nettstedets erfaringer er politiet bekymret for at gruppen søkte voldelige sammenstøt med personer fra høyreradikale Alliansen, som også er til stede i Arendal.

TILSTEDE: Politiet viser at de er tydelig tilstede under Arendalsuka i år. Foto: Tom Nicolai Kolstad / NRK

Disse hadde torsdag et arrangement under Arendalsuka ved Teaterplassen - halvannen time før pågripelsen. Politiet skal ha vært tilstede hele tiden.

Leder for Alliansen Hans Lysglimt Johansen, har takket politiet på Twitter for et bra sikkerhetsopplegg.

– Alliansen vil takke politiet i Agder for solid gjennomført sikkerhetsopplegg gjennom hele uken på Arendalsuka, skriver Johansen torsdag.

Laster Twitter-innhold Kunne ikke laste innhold, men du kan gå til twittermeldingen.

«Stopp islamiseringen av Norge» (SIAN) har også fått tillatelse til å ha stand under den politiske møteplassen, og ifølge nettstedet skal også de kunne være involvert i hendelsen.

Var også bråk i fjor

Under Arendalsuka 2017 måtte politiet rykke ut til SIANs bod etter meldinger om slåssing. To menn i rundt 18 år ble da bprtvist fra stedet, skriver VG.

Etter hendelsen var det et møte mellom ledelsen i SIAN, politiet og ordføreren i Arendal. Det ble da besluttet at boden måtte fjernes, og at SIAN ikke lenger fikk være på Arendalsukas område.

– Vi følte at vi ikke kunne garantere for sikkerheten deres, sa innsatsleder Kurt Ulven i Agder politidistrikt.